Работен материал
Второ гласуване

ОБЩ ПРОЕКТ

ЗАКОН ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ЗДРАВЕТО

(обн., ДВ, бр. 70 от 2004г., доп., бр. 46 от 2005г.)

Комисията приема /не приема/ приема по принцип/ предложението на вносителя за наименование на закона.

Действащ текст:
Чл. 167.  (1) Право да практикуват неконвенционални методи по чл. 166, ал. 1, с изключение на хомеопатия, имат български граждани, които са психически здрави, не са осъждани за престъпление от общ характер и отговарят на едно от следните условия:
	1.  притежават образователно-квалификационна степен "магистър" по професионални направления "Медицина", "Дентална медицина" или "Фармация";
	2.  притежават образователно-квалификационна степен "специалист" или "бакалавър" по професионално направление "Обществено здраве";
	3.  притежават диплома за завършено средно образование и свидетелство за успешно проведено обучение не по-малко от 4 семестъра във висше медицинско училище при условия и по ред, определени с наредба на министъра на здравеопазването и министъра на образованието и науката.
	(2) Право да практикуват хомеопатия имат български граждани, които притежават образователно-квалификационна степен "магистър" по професионално направление "Медицина" или "Дентална медицина".

Предложение на вносителя: 
§ 1. В чл. 167, ал. 1 т. 2  думите ”професионално направление “Обществено здраве” се заменят с “професионални направления “Обществено здраве” и “ Здравни грижи”.

Комисията приема  /не приема/ приема по принцип/ предложението на вносителя

Действащ текст:
Чл. 175.  (1) Подготовката и придобиването на образователно- квалификационната степен "магистър" по специалности от професионални направления "Медицина", "Стоматология", "Фармация" и "Обществено здраве" се организира и провежда във факултети на висши училища, получили акредитация по реда на Закона за висшето образование.
	(2) Подготовката и придобиването на образователно-квалификационната степен "бакалавър" по специалности от професионално направление "Обществено здраве" се организира и провежда във факултети на висши училища, получили акредитация по реда на Закона за висшето образование.
	(3) Подготовката и придобиването на образователно-квалификационна степен "специалист" по специалности от професионални направления "Стоматология", "Фармация" и "Обществено здраве" се организира и провежда в колежи, получили акредитация по реда на Закона за висшето образование.
	(4) Подготовката на лица за придобиване на образователна и научна степен "доктор" по научни специалности в областта на здравеопазването се осъществява във висши училища, Българската академия на науките, националните центрове по проблемите на общественото здраве и други научни организации, получили акредитация по реда на Закона за висшето образование.

Предложение на вносителя: 
§2.  В чл. 175 се правят следните изменения:
	1. Ал. 2 се изменя, както следва:
	“(2) Подготовката и придобиването на образователно-квалификационната степен "бакалавър" по специалностите от професионално направление "Обществено здраве" и по специалностите “медицинска сестра” и “акушерка” от професионално направление "Здравни грижи" се организира и провежда във факултети или филиали на висши училища, получили акредитация по реда на Закона за висшето образование.”
2.  В ал. 3 думите ”Стоматология”, “Фармация” и “Обществено здраве” се заменят с “Обществено здраве” и “ Здравни грижи” и се създава изречение второ: “Подготовката по образователно - квалификационната степен “специалист” не се извършва по специалностите “медицинска сестра” и “акушерка” .

Комисията приема  /не приема/ приема по принцип/ предложението на вносителя

Предложение на н. п. Маруся Любчева:
В ал. 2 след думата “факултети” се добавя “и”.

Комисията приема  /не приема/ приема по принцип/ предложението

Действащ текст:
Чл. 177.  Министерският съвет приема единни държавни изисквания за придобиване на висше образование по специалностите по регулираните професии от професионални направления "Медицина", "Стоматология", "Фармация" и "Обществено здраве" по предложение на министъра на здравеопазването

Предложение на вносителя: 
§3. В чл. 177 думите “и Обществено здраве” се заменят с “Обществено здраве” и “ Здравни грижи”.

Комисията приема  /не приема/ приема по принцип/ предложението на вносителя

Действащ текст:
Чл. 182.  (1) Съсловните организации на лекарите и стоматолозите организират, координират, провеждат и регистрират продължаващото медицинско образование на лекарите и стоматолозите при условия и по ред, определени в договори с висшите медицински училища и Военномедицинската академия.
	(2) Висшите медицински училища, Военномедицинската академия, медицинските колежи, Българският Червен кръст и други сдружения на работещите в здравеопазването провеждат продължаващото медицинско образование на специалистите в системата на здравеопазването, извън посочените в ал. 1, при условия и по ред, определени в договори с базите за следдипломно обучение.
	(3) Съюзът на научните медицински дружества в България, Съюзът на учените в България и медицинските асоциации по специалности могат да участват в провеждането на продължаващото медицинско образование на лекари и стоматолози при условия и по ред, определени в договори с Българския лекарски съюз и със Съюза на стоматолозите в България.
	(4) Контролът на дейностите по ал. 1 - 3 се осъществява по ред, определен от министъра на здравеопазването.

Предложение на вносителя: 
§ 4.  В чл. 182, ал. 1 се изменя така:
“(1) Съсловните организации на лекарите, на стоматолозите и на медицинските сестри, акушерките и асоциираните медицински специалисти, организират, координират, провеждат и регистрират продължаващото медицинско образование на лекарите, на стоматолозите и на медицинските сестри, акушерките и асоциираните медицински специалисти при условия и по ред, определени в договори с висшите медицински училища и Военномедицинската академия.”

Комисията приема  /не приема/ приема по принцип/ предложението на вносителя

Действащ текст:
Чл. 183.  (1) Медицинската професия се упражнява от лица, придобили медицинска правоспособност.
	(2) Лекарите и стоматолозите упражняват медицинската професия при условията на ал. 1 и на чл. 3, ал. 1 от Закона за съсловните организации на лекарите и стоматолозите.

Предложение на вносителя: 
§ 5. 1. В чл. 183, ал. 1 се изменя така:
"(1) Медицинската професия се упражнява от лица, притежаващи диплома за завършено висше образование по специалности от професионални направления "Медицина'', “Стоматология", "Фармация" и "Обществено здраве".
2. Създава се нова ал. 3:
“(3) Медицинските сестри, акушерките и асоциираните медицински специалисти упражняват медицинската професия при условията на Глава втора от Закона за съсловната организация на медицинските сестри, акушерките и асоциираните медицински специалисти.

Комисията приема  /не приема/ приема по принцип/ предложението на вносителя

Предложение на н. п.  Борислав Китов:

В чл. 183, ал. 1  думите “и “Обществено здраве” се заменят с “Обществено здраве” и “Здравни грижи”.

Комисията приема  /не приема/ приема по принцип/ предложението

Предложение на н. п. Лютви Местан:

	1. В чл. 183 се създава нова ал.2:
“(2) Дипломата по ал. 1 удостоверява придобитото висше образование на образователно - квалификационната степен “магистър” по медицина”, съответно “магистър по дентална медицина” и “магистър по фармация”, както и придобитата професионална квалификация “магистър-лекар”, “магистър - лекар по дентална медицина” и “магистър - фармацевт”.
	2. Досегашната ал. 2 става ал. 3.
	3. Алинея 3 става ал. 4.

Предложение на н. п. Маруся Любчева:
В чл. 183, ал. 1 се изменя така:
“(1) Медицинската професия се упражнява от лица, притежаващи диплома за висше образование, която удостоверява придобитата образователно-квалификационната степен “магистър” и правоспособност по специалности от професионални  направления “Медицина”, “Стоматология”, “Фармация” и “Обществено здраве”.

 Комисията приема  /не приема/ приема по принцип/ предложението

Действащ текст:
Чл. 184.  (1) Лицата завършват висше образование по специалности от професионални направления "Медицина", "Стоматология", "Фармация" и "Обществено здраве" след провеждане на практически стаж и защита на теза за придобиване на магистърска степен по медицина.
	(2) Лицата по ал. 1 придобиват медицинска правоспособност след полагане на единен държавен изпит пред комисия, назначена от министъра на здравеопазването.
	(3) За явяване на държавен изпит за придобиване на правоспособност лицата по ал. 1 представят диплома за завършено висше образование и документ за проведен стаж.
	(4) Министърът на здравеопазването издава удостоверение за правоспособност на лицата, успешно положили държавния изпит.
	(5) Условията и редът за провеждане на практическия стаж и полагане на държавния изпит за придобиване на правоспособност се определят с наредба на Министерския съвет.

Предложение на вносителя: 
§ 6. Член 184 се отменя.

Комисията приема  /не приема/ приема по принцип/ предложението на вносителя

Предложение на н. п. Маруся Любчева:
Чл. 184 не се отменя.
Комисията приема  /не приема/ приема по принцип/ предложението

Действащ текст:
Чл. 185.  (1) Министерството на здравеопазването създава и поддържа публичен регистър за лицата, придобили медицинска правоспособност в Република България.
	(2) В регистъра се вписват следните обстоятелства:
	1.  трите имена, гражданството, единният граждански номер (личният номер на чужденеца) и постоянният адрес;
	2.  наименованието на професионалното направление и специалността - номер, дата на дипломата за завършено висше образование и наименование на висшето училище, издало документа;
	3.  номер и дата на удостоверението за придобита правоспособност.
	(3) Редът за вписване на обстоятелства в регистъра, както и редът за неговото ползване се определят с наредба на министъра на здравеопазването.
	(4) Данните от регистъра са достъпни за ползване от всички лица при условията и по реда на Закона за достъп до обществена информация.

Предложение на вносителя: 
	 § 7. В чл. 185 се правят следните изменения и допълнения:
	1. Алинея 1 се изменя така:
"(1) Министерство на здравеопазването създава и поддържа публичен регистър за лицата, които имат право да упражняват медицинска професия в Република България."
	2. В ал. 2. т. 3 се изменя така:
	“3. обстоятелства по чл. 191,192 и 193".
Комисията приема  /не приема/ приема по принцип/ предложението на вносителя

Предложение на н. п. Борислав Китов:

В чл. 185 ал. 1 се изменя, както следва:
“(1) Министерство на здравеопазването служебно издава и поддържа списък на лицата по чл. 183, ал.1”,
ал. 2 и ал. 3 се отменят, а настоящата ал. 4 става ал. 2.
Комисията приема  /не приема/ приема по принцип/ предложението

Действащ текст:
Чл. 186.  (1) Чужденците упражняват медицинска професия в Република България след придобиване на правоспособност по реда на този закон и изпит по специалността и ако владеят български език, което се установява по ред, определен с наредба на министъра на образованието и науката и министъра на здравеопазването.
	(2) Извън случаите по ал. 1 право да упражняват медицинска професия имат и чужденци, поканени за научен обмен между лечебни заведения, при условия и по ред, определени с наредба на министъра на здравеопазването.

Предложение на вносителя: 
§ 8. В член 186 се правят следните изменения и допълнения:
1. Член 186 се изменя така:
“Чл. 186.  (1) Гражданите на държава-членка на Европейския съюз или Европейското икономическо пространство упражняват медицинска професия в Република България при условията на чл. 194, ал. 1 и 2 и чл. 195, ал. 1 и 2. 
(2) Министерство на здравеопазването и висшите медицински училища осигуряват на лицата по ал. 1 условия за придобиването на необходимите езикови познания и професионална терминология на български език за упражняване на професията им в Република България, при необходимост и когато това е в техен интерес и в интерес на техните пациенти.
(3) Чужденците, извън тези по ал. 1, упражняват медицинска професия в Република България при условията на чл. 194, ал. 3 и 4 и чл. 195, ал. 3 и ако владеят  български език и професионална терминология на български език, установено по ред, определен с наредба на министъра на образованието и науката и министъра на здравеопазването.
(4) Извън случаите по предходните алинеи медицинска професия могат да упражняват и чужденци, поканени за научен обмен между лечебни заведения, при условия и по ред, определени с наредба на министъра на здравеопазването.

(5) С наредбата по ал. 4 се определят и условията и реда за предоставяне на услуги от гражданите по ал. 1, които упражняват медицинска професия в Република България.”
2.  В чл. 186, ал. 1 думите "придобиване на правоспособност по реда на този закон и”се заличават.
Комисията приема  /не приема/ приема по принцип/ предложението на вносителя

Действащ текст:
Чл. 187.  Министърът на здравеопазването определя с наредба професионалната компетентност на лицата без придобита правоспособност, притежаващи диплома за завършено висше образование по специалности от професионални направления "Медицина", "Стоматология", "Фармация" и "Обществено здраве".

Предложение на вносителя: 
§ 9. Член 187 се отменя.
Комисията приема  /не приема/ приема по принцип/ предложението на вносителя

Действащ текст:
Чл. 188.  Министърът на здравеопазването издава наредби за професионалната компетентност на лицата, работещи в националната система за здравеопазване, завършили висше образование по специалностите "психология", "кинезитерапия и рехабилитация", "биология", "биохимия", "микробиология" и "молекулярна биология".

Предложение на вносителя: 
§ 10. В чл. 188 думите “и рехабилитация” се заличават.

Комисията приема  /не приема/ приема по принцип/ предложението на вносителя

Действащ текст:
Чл. 191.  (1) Медицински специалист, който в продължение на повече от пет години не е заемал длъжност или не е извършвал дейност, за която се изисква медицинска правоспособност, губи правото да упражнява медицинска професия.
	(2) Лицата по ал. 1 възстановяват правата си след полагане на изпит при условия и по ред, определени с наредбата по чл. 184, ал. 5.

Предложение на вносителя: 
§ 11. В чл. 191 се правят следните изменения:
1. В ал. 1 думите "медицинска правоспособност" се заменят с "медицинско образование".
2. В ал. 2 думите "по чл. 184, ал. 5" се заменят с “по чл. 185, ал.3".

Комисията приема  /не приема/ приема по принцип/ предложението на вносителя

Предложение на н. п. Борислав Китов:

В чл. 191 се създава нова ал. 2 със следното съдържание:
“(2) Лицата с висше медицинско образование, които заемат длъжност или извършват дейност в областта на общественото здравеопазване не губят правото си да упражняват медицинска професия.”,
настоящата ал. 2 става ал. 3 и се изменя, както следва:
“(3) Лицата по ал. 1 възстановяват правата си след полагане на изпит при условия и по ред, определени с наредба на министъра на здравеопазването.”

Комисията приема  /не приема/ приема по принцип/ предложението 

Действащ текст:
Чл. 194.  (1) Медицинско образование и/или правоспособност за упражняване на медицинска професия се признава на лице, което е придобило медицинско образование и/или медицинска професия в държава - членка на Европейския съюз.
	(2) Министерският съвет по предложение на министъра на здравеопазването и министъра на образованието и науката приема наредби за условията и реда за признаване на дипломи, удостоверения и други доказателства за професионална квалификация по медицинска професия, издадени в държави - членки на Европейския съюз.
	(3) Извън случаите по ал. 1 правоспособност за упражняване на медицинска професия се признава на лице, придобило право да упражнява медицинска професия в държава, с която Република България има сключен международен договор за или включващ клаузи за взаимно признаване на дипломи, удостоверения и други доказателства за официална квалификация по медицинска професия, при договорените условия.
	(4) Извън случаите по ал. 1 и 3 правоспособност може да бъде призната на чужденец при условията на взаимност, установени за всеки конкретен случай, когато лицето притежава диплома, удостоверение или друго доказателство за професионална квалификация, в съответствие с единните държавни изисквания за придобиване на висше образование и отговаря на изискванията на чл. 186.

Предложение на вносителя: 
§ 12. В чл. 194 се правят следните изменения:
1. В ал. 1 думите "и/или правоспособност" се заличават.
2. В ал. 3 и ал. 4 думата "правоспособност" се заменя с "медицинско образование".
Комисията приема  /не приема/ приема по принцип/ предложението на вносителя

Действащ текст:
Чл. 222.  (1) Който оказва медицинска помощ или извършва здравна дейност, без да има необходимата правоспособност за това, ако не подлежи на по-тежко наказание, се наказва с глоба от 5000 до 10 000 лв., а при повторно нарушение - от 10 000 до 20 000 лв.

Предложение на вносителя: 
§ 13. В чл. 222, ал. 1 думите "необходимата правоспособност" се заменят с "необходимото медицинско образование".
Комисията приема  /не приема/ приема по принцип/ предложението на вносителя

Предложение на вносителя: 

ДОПЪЛНИТЕЛНА РАЗПОРЕДБА
Комисията приема  /не приема/ приема по принцип/ предложението на вносителя за наименование Допълнителна разпоредба

Действащ текст:
Чл. 176.  (1) При връчване на дипломите всички лекари и стоматолози полагат Хипократова клетва.  Текстът на клетвата се приема от Висшия медицински съвет.
	(2) За лицата, които са граждани на държава - членка на Европейския съюз, се осигурява подходяща по съдържание и форма клетва.

Предложение на вносителя: 

§ 14. В чл. 176, ал. 2, чл. 194, ал. 1 и 2 и чл. 195, ал. 1 и 2  думите “Европейския съюз” се заменят с “Европейския съюз или Европейското икономическо пространство”.
Комисията приема  /не приема/ приема по принцип/ предложението на вносителя

Предложение на вносителя: 

ПРЕХОДНИ И ЗАКЛЮЧИТЕЛНИ РАЗПОРЕДБИ
Комисията приема  /не приема/ приема по принцип/ предложението на вносителя за наименование Преходни и заключителни разпоредби

Предложение на вносителя: 
§ 15.  (1) Медицинските Университети разкриват факултети или филиали за подготовката и придобиването на образователно-квалификационната степен "бакалавър" по специалности от професионално направление "Здравни грижи" по реда на Закона за висшето образование до началото на учебната 2006/2007г.
(2) Лицата, които са започнали обучението си по специалностите "медицинска сестра" и "акушерка" от професионално направление "Обществено здраве" на образователно-квалификационна степен "специалист" и до 1 септември 2006г. не са завършили образованието си продължават обучението си във факултет или филиал на  висше училище през следващата учебна година по съответната специалност за придобиване на образователно-квалификационна степен "бакалавър" без да полагат конкурсни изпити.
(3) Лицата, придобили образователно-квалификационна степен „специалист" по специалностите по ал. 2 ползват правата на лицата с образователно-квалификационна степен „бакалавър" след издаване на удостоверение за приравняване от министъра на здравеопазването. Удостоверението се издава при наличие на стаж по специалността, придобит през последните пет години, при условия и ред, определени с наредба на министъра на здравеопазването.
(4) Лицата, които са започнали обучението си по специалностите  от професионални направления ”Стоматология” и “Фармация” на образователно-квалификационна степен "специалист" продължават обучението си по същите специалности в професионално направление  “Здравни грижи” .

Комисията приема  /не приема/ приема по принцип/ предложението на вносителя

Предложение на н. п. Маруся Любчева:
Ал. 1 се изменя така:
“(1) Висшите училища разкриват факултети и/или филиали за подготовка и придобиване на образователно-квалификационната степен "бакалавър" по чл. 175 ал. 2 до началото на учебната 2006/2007г. 
Комисията приема  /не приема/ приема по принцип/ предложението

		Действащ текст:
ЗАКОН за съсловната организация на медицинските сестри, акушерките и асоциираните медицински специалисти

Чл. 5.  (1) Упражняването на професиите "медицинска сестра" и "акушерка" се осъществява от лица, които са завършили висши медицински училища и притежават съответната професионална квалификация, удостоверена с диплома за придобито висше образование на образователно-квалификационна степен "бакалавър" или "специалист", удостоверение за правоспособност, издадено по реда на Закона за здравето, и са вписани в регистъра на съсловната организация по чл. 2, ал. 1.
	(2) При упражняване на професията си медицинската сестра осъществява диагностика на нуждите, промотивни, профилактични, клинични и рехабилитационни здравни грижи в съответствие с професионалните й компетенции, определени с наредбата по чл. 7.
	(3) При упражняване на професията си акушерката осъществява диагностика на нуждите, промотивни, профилактични, клинични и рехабилитационни здравни грижи в областта на акушерската дейност на бременни жени, гинекологично болни, родилки и новородени деца в съответствие с професионалните й компетенции, определени с наредбата по чл. 7.

Чл. 35.  (1) Членството в Българската асоциация на професионалистите по здравни грижи възниква с вписването в регистъра на регионалната колегия на територията, на която лицата по чл. 4 осъществяват дейността си.
	(2) Вписването се извършва след подаване на заявление по образец в колегията по ал. 1.  В заявлението се посочват трите имена, единният граждански номер, месторождението, гражданството на лицето и адресът по местоживеене и месторабота, номер, дата и място на издаване на диплома за образователна степен, диплома за специалност, удостоверение за квалификация.
	(3) Към заявлението по ал. 2 се прилагат: диплома за придобито висше образование; удостоверение за правоспособност, издадено по реда на Закона за здравето; диплома за специалности или за научна степен и звание - при наличие на такава; документ, удостоверяващ местоработата и стажа на лицето; справка от регистъра по чл. 185 от Закона за здравето за обстоятелствата по чл. 191 и 193 от Закона за здравето; извлечение от регистъра за наложено наказание - при подновяване на членството; разрешение за дългосрочно пребиваване и работа в страната и удостоверение за правоспособност - за чужденци; медицинско свидетелство и свидетелство за съдимост в срок на валидност.

Чл. 37.  (1) В регистъра се вписват следните обстоятелства:
	1.  трите имена и единният граждански номер, месторождението и гражданството;
	2.  адрес по местоживеене и месторабота;
	3.  висше медицинско образование - номер, дата и място на издаване на дипломата;
	4.  специалност - номер, дата и място на издаване на дипломата;
	5.  научната степен, научното звание - номер, дата и място на дипломата, съответно протокола;
	6.  наложените наказания по реда на този закон;
	7.  удостоверение за правоспособност;
	8.  други валидни документи, удостоверяващи придобитата квалификация;
	9.  други обстоятелства, определени от националния съвет.
	(2) Лицата, вписани в регистъра на регионалната колегия са длъжни да заявят за вписване промяна на обстоятелствата по ал. 1, т. 2, 4, 5, 6 и 7.
	(3) Всички вписани обстоятелства и промени в регистъра регионалната колегия изпраща на националния регистър на електронен и хартиен носител в срок до 10 дни.
	(4) Националният и регионалните регистри са за служебно ползване и при ползването им се спазват изискванията на този закон и на Закона за защита на личните данни.

ПРЕХОДНИ И ЗАКЛЮЧИТЕЛНИ РАЗПОРЕДБИ
		§ 3.  Медицинските сестри, акушерките и асоциираните медицински специалисти, придобили квалификация за упражняване на професията си преди влизането в сила на закона, удостоверена с диплома за средно образование или други валидни документи за квалификация, както и правоспособност по § 2 от преходните и заключителните разпоредби от Закона за здравето, се ползват с правата по чл. 5, ал. 1 и чл. 8, ал. 1 от този закон.

Предложение на вносителя: 
§ 16. В Закона за съсловната организация на медицинските сестри, акушерките и асоциираните медицински специалисти (Обн., ДВ, бр. 46 от 3.06.2005 г.) се правят следните изменения:
1. В чл. 5. ал. 1 и в чл. 6, ал. 1 думите " или "специалист", удостоверение за правоспособност, издадено по реда на Закона за здравето" се заличават.
2. В чл. 35, ал. 3 се изменя така:	
"(3) Към заявлението по ал.2 се прилагат: диплома за придобито висше образование; диплома за специалности или за научна степен и звание - при наличие на такава; документ, удостоверяващ местоработата и стажа на лицето; справка от регистъра по чл. 185 от 3акона за здравето за обстоятелствата по чл. 191 - 193 от Закона за здравето; извлечение от регистъра за наложено наказание при подновяване на членството; разрешение за дългосрочно пребиваване и работа в страната - за чужденци; медицинско свидетелство и свидетелство за съдимост в срок на валидност. 
3. В чл. 37, ал.1, т. 7 се отменя.	.	.
4. В §3 от Преходните и заключителните разпоредби: думите "както и правоспособност по § 2 от преходните и заключителните разпоредби от Закона за здравето" заличават.

Комисията приема  /не приема/ приема по принцип/ предложението на вносителя

Действащ текст:
ЗАКОН за съсловните организации на лекарите и стоматолозите

Чл. 32.  (1) Членството в БЛС и в ССБ възниква с вписването в регистъра на районната колегия на БЛС, съответно на районната колегия на ССБ.
	(2) Вписването се извършва след подаване на заявление от лекаря или стоматолога.  В заявлението се посочват трите имена, ЕГН, месторождението, гражданството на лицето и адресът по местоживеене и месторабота.
	(3) Към заявлението за вписване се прилагат:
	1.  диплома за завършено висше образование;
	2.  (изм. - ДВ, бр. 70 от 2004 г.) удостоверение за правоспособност по Закона за здравето;
	3.  диплома за специалност или за научна степен и звание - при наличие на такива;
	4.  документ, удостоверяващ местоработата и стажа на лицето;
	5.  при подновяване на членството - извлечение от регистъра за наложено наказание;
	6.  (изм. - ДВ, бр. 70 от 2004 г.) за чужденци - разрешение за дългосрочно пребиваване и работа в страната и удостоверение за правоспособност по Закона за здравето;
	7.  свидетелство за съдимост.

Предложение на вносителя: 
§ 17. В чл. 32, ал. 3 от Закона за съсловните организации на лекарите и стоматолозите (ДВ, бр. 83 от 1998 г., бр. 70 от 2004 г.) се правят следните изменения:
1. Точка 2 се отменя.
2 . Точка 6 се изменя така:
"6. за чужденци - разрешение за дългосрочно пребиваване и работа в страната."
Комисията приема  /не приема/ приема по принцип/ предложението на вносителя

Действащ текст
Закон аз лекарствата и аптеките в хуманнната медицина:
Чл. 68.  (Изм. - ДВ, бр. 10 от 2000 г.) (1) Право да получи разрешение за откриване на аптека има магистър-фармацевт.
	(2) (Доп. - ДВ, бр. 71 от 2003 г.) Лечебните заведения за болнична помощ и диспансерите за онкологични или психични заболявания могат да откриват аптеки за задоволяване на собствените си нужди.
	(3) Производителите на лекарства и търговците на едро с лекарства не могат да откриват собствени аптеки, както и да участват в търговски дружества, които притежават аптеки.
	(4) Магистър-фармацевт, който е открил аптека, не може да участва в търговски дружества, имащи за предмет на дейност производство или търговия на едро с лекарства, както и да работи по трудов договор на друго място.
	(5) Магистър-фармацевти, които работят в аптеки на лечебни заведения или на общини, не могат да откриват частни аптеки.
	(6) Лицата по ал. 1, както и ръководителите на аптеки на лечебни заведения или на общини трябва:
	1.  да са дееспособни български граждани;
	2.  да притежават висше фармацевтично образование с образователно- квалификационна степен "магистър-фармацевт", придобито или признато по установения ред в Република България;
	3.  да не са лишени от правото да упражняват професията си на магистър- фармацевт;
	4.  да имат най-малко една година стаж като магистър-фармацевти;
	5.  да не са осъждани за престъпления, свързани с упражняване на професията им, за присвоителни престъпления или за умишлени престъпления срещу личността.
	(7) Магистър-фармацевти, които в продължение на повече от пет години не са започнали да упражняват професията си или са прекъснали упражняването й за същия срок, могат да работят по специалността си, след като положат изпит пред комисия и по програма, определени от министъра на здравеопазването.
	(8) Магистър-фармацевт, получил разрешение за откриване на аптека, е неин ръководител и задължително работи в нея.

  Предложение на вносителя: 
 § 18.  В чл. 68, ал. 6 от Закона за лекарствата и аптеките в хуманната медицина (обн., ДВ, бр. 36 от 1995 г., бр. 61 от 1996 г. - Решение № 10 на Конституционния съд от 1996 г.; изм., бр. 38 от 1998 г., бр. 30 от 1999 г., бр. 10 от 2000 г., бр. 37 от 2000 г. - Решение № 3 на Конституционния съд от 2000 г.; изм., бр. 59 от 2000 г., бр. 78 от 2000 г. - Решение № 7 на Конституционния съд от 2000 г.; изм., бр. 41 от 2001 г., бр. 107 и 120 от 2002 г.; попр., бр. 2 от 2003 г.; изм., бр. 56, 71 и 112 от 2003 г.,  изм., бр. 70 от 2004 г., изм. и доп., бр. 111 от 2004 г., бр. 37 от 2005 г.,)  т. 1 се изменя така:
“1. да са дееспособни български граждани, граждани на държава-членка на Европейския съюз или Европейското икономическо пространство.”

	Комисията приема  /не приема/ приема по принцип/ предложението на вносителя

Предложение на вносителя: 
§ 19. Законът влиза в сила от датата на обнародването му в "Държавен вестник", с изключение на § 2, който влиза в сила от  1 септември 2006г.
Комисията приема  /не приема/ приема по принцип/ предложението на вносителя